অনন্ত বাসুদেব মন্দির

অনন্ত বাসুদেব মন্দির হল ভারতের পশ্চিমবঙ্গ রাজ্যের হুগলি জেলার বাঁশবেড়িয়ার হংসেশ্বরী কালীমন্দির চত্বরে অবস্থিত একটি কৃষ্ণ মন্দির। ১৬৭৯ সালে রাজা রামেশ্বর দত্ত এই মন্দিরটি নির্মাণ করান। মন্দিরটি তার দেওয়ালের কারুকাজের জন্য বিখ্যাত। মন্দিরটি একরত্ন শৈলীতে নির্মিত। মন্দিরের চূড়াটি অষ্টভূজাকার। মন্দিরের গায়ে টেরাকোটায় রামায়ণ, মহাভারত ও কৃষ্ণলীলার ছবি খোদাই করা আছে। মন্দিরটি চারচালা কাঠামোর উপর নির্মিত এবং এর শিখরের চূড়া বা রত্নটি অষ্টকোণাকার। এর দৈর্ঘ্য ৩৫ ফুট ৮ ইঞ্চি এবং প্রস্থ ৩২ ফুট ৪ ইঞ্চি। সম্পূর্ণ মন্দিরটি ইট দিয়ে নির্মিত। চারকোনা নকশার এই মন্দিরে তিন পাশে তিনটি করে খিলানযুক্ত অলিন্দ রয়েছে। গর্ভগৃহে প্রবেশের জন্য দুটি দরজা রয়েছে। তথ্যসূত্র